|  |  |  |
| --- | --- | --- |
| **Komisija za knjižnični sistem UM** |  | 1. **redna seja**
 |
| **Vodja sestanka:** mag. Dunja Legat (s pooblastilom)**Zapisnik:** Borut Gaber, mag. Dunja Legat |  | **Datum: 7. 11. 2019** **Ura: 13:00 – 14:40** |

**Zapisnik 4. redne seje**

**Prisotni**: mag. Dunja Legat, Nevenka Balun (FZV), Anita Breceljnik (FOV), Mojca Garantini (FF), red. prof. dr. Dragica Haramija (PeF), dr. Vesna Mia Ipavec (FL), Ines Luetić Gusel (EPF), Nina Malovrh (FT), dr. Blaž Markelj (FVV), Mojca Markovič (FERI), doc. dr. Uroš Maver (MF), dr. Jerneja Prostor (PF), Sandra Kurnik Zupanič (UKM), Borut Gaber (UKM)

**Odsotni:** dr. Zdenka Petermanec (opr.), prof. dr. Irena Ban (FKKT, opr.), doc. dr. Tadeja Kraner Šumenjak (FKBV, opr.), doc. dr. Andrej Dobovišek (FNM, opr.), izr. prof. dr. Zdravko Praunseis (FE), doc. dr. Peter Šenk (FGPA, opr.), izr. prof. dr. Simon Špacapan (FS, opr.), Mojca Žlogar (ŠS UM, opr.), Tjaša Pavšič (ŠS UM, opr.), Mufid Muharemović (ŠS UM)

**Dnevni red**:

1. Potrditev dnevnega reda
2. Potrditev zapisnika 3. redne seje z dne 16. 5. 2019
3. Evidenca o članih knjižnice in sledenje obdelave osebnih podatkov
4. Vpisnica z izjavo in uporaba podpisne tablice
5. Knjižnična dejavnost v samoevalvacijskih poročilih za študijsko leto 2017-2018
6. Strategija IZUM 2019-2024
7. Razno

**Ad. 1:** Potrditev dnevnega reda

Prisotnih je 12 od 21 predstavnikov članic UM oz. ŠS UM, ki so jih imenovali senati članic oz. Študentski svet UM. Seja je sklepčna.

**SKLEP 1.1**: Člani Komisije za knjižnični sistem so potrdili dnevni red 4. redne seje. O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 2: Potrditev zapisnika 3. redne seje z dne 16. 5. 2018**

**SKLEP 2.1**: Člani Komisije za knjižnični sistem so potrdili zapisnik 3. redne seje z dne 16. 5. 2018.

O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 3: Evidenca o članih knjižnice in sledenje obdelave osebnih podatkov**

Sandra Kurnik Zupanič je članom KISUM predstavila podlago za Evidenco dejavnosti obdelave osebnih podatkov članov knjižnic UM ter sledenju obdelave osebnih podatkov v sistemu COBISS. Ker je del osebnih podatkov v lokalnih bazah knjižnic članic UM, morajo članice UM pripraviti in objaviti lastno Evidenco dejavnosti obdelave osebnih podatkov (EDO) članov knjižnic na portalu UM (Sharepoint). Borut Gaber je člane KISUM seznanil, da imajo tajništva vseh članic in drugih članic UM dostop do evidenc dejavnosti obdelave osebnih podatkov na tem skupnem univerzitetnem portalu. Nekatere članice so evidenco dejavnosti obdelave osebnih podatkov članov knjižnic že objavile. V kolikor pa knjižnice članic UM zbirajo in obdelujejo osebne podatkov članov še za kakšne druge namene (npr.: evidenca zamudnin, opominov…), morajo tudi za to pripraviti in objaviti ustrezno EDO.

**SKLEP 3.1**: Člani Komisije za knjižnični sistem UM se seznanijo z evidenco dejavnosti obdelave osebnih podatkov o članih knjižnice in s postopki sledenja obdelave osebnih podatkov.

O sklepu je glasovalo 12 članov, od tega jih je 12 glasovalo ZA. Sklep je sprejet.

**SKLEP 3.2**: Članicam UM, ki še nimajo urejene evidence dejavnosti obdelave osebnih podatkov o članih knjižnice, predlagamo, da to čim prej uredijo. UKM s sklepom seznani vodstva članic UM.

O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 4: Vpisnica z izjavo in uporaba podpisne tablice**

UKM je članom KISUM-a predstavila vpisnico v elektronski obliki, ki jo član ob vpisu podpiše elektronsko na podpisni tablici. Elektronska vpisnica se hrani in obdeluje skladno s Splošno uredbo o varstvu podatkov. V pripravi je tudi elektronska vpisnica v angleškem jeziku, ki bo na voljo ob naslednjem vpisu tujih študentov, ki so na Eramus+ izmenjavi pri nas.

**SKLEP 4.1** Člani Komisije za knjižnični sistem UM se seznanijo z vpisnico z izjavo, ki jo ob vpisu podpišejo člani knjižnic UM.

O sklepu je glasovalo 12 članov, od tega jih je 12 glasovalo ZA. Sklep je sprejet.

**SKLEP 4.2** Članicam UM, ki še niso nabavile podpisnih tablic za elektronsko podpisovanje vpisnic v knjižnicah članic UM, predlagamo, da te čim prej nabavijo. UKM s sklepom seznani vodstva članic.

O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 5: Knjižnična dejavnost v samoevalvacijskih poročilih za študijsko leto 2017-2018**

Sandra Kurnik Zupanič, članica KOKU, je predstavila novosti pri poročanju o knjižnični dejavnosti v samoevalvacijskih poročilih UM. Obrazec je sedaj poenoten in samoevalvacija se izvaja skladno z nacionalnimi evalvacijskimi merili. V nadaljevanju je povzela ugotovitve iz samoevalvacijskega poročila.

**SKLEP 5.1.:** Člani Komisije za knjižnični sistem UM se seznanijo z ugotovitvami o knjižnični dejavnosti v SeP za študijsko leto 2017/2018.

O sklepu je glasovalo 12 članov, od tega jih je 12 glasovalo ZA. Sklep je sprejet.

**SKLEP 5.2.:** Članice UM v SeP za študijsko leto 2018/2019 podajo vsebinske komentarje kazalnikov kakovosti za spremljanje knjižnične dejavnosti.

O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 6: Strategija IZUM 2019-2024**

Člani KISUM so razpravljali o dokumentu Strategija IZUM 2019-2024. Ob tem je bilo izpostavljeno, da v dokumentu ni razviden doprinos knjižnic, ki skupaj z IZUM razvijajo COBISS.SI in vložek slovenskih univerz pri razvoju infrastruktur za odprti dostop do znanstvenih publikacij in raziskovalnih podatkov.

**SKLEP 6.1.:** Člani Komisije za knjižnični sistem UM so se seznanili z dokumentom Strategija IZUM 2019 - 2024.

O sklepu je glasovalo 12 članov, od tega jih je 12 glasovalo ZA. Sklep je sprejet.

**SKLEP 6.2.:** Univerzitetna knjižnica Maribor pripravi mnenje, ki ga ravnateljica UKM nato posreduje na Nacionalni svet za knjižnično dejavnost. Ugotavljamo, da v nekaterih segmentih (npr.: vloga knjižnic, obstoječ razvoj na področju odprtega dostopa in repozitorijev...) v Strategiji ni upoštevano že opravljeno delo drugih deležnikov. Mnenje se posreduje članom Komisije za knjižnični sistem v vednost.

O sklepu je glasovalo 12 članov, od tega jih je 12 glasovalo ZA. Sklep je sprejet.

**Ad. 7: Razno**

UKM je članom KISUM-a poročala o rezultatih javnega razpisa za sofinanciranje nakupa mednarodne znanstvene literature v letu 2019. UM je na razpisu pridobila enako vsoto kot lani, to je 161.402 EUR.

**SKLEP 7.1.:** Člani KISUM so se seznanili z rezultati javnega razpisa ARRS za sofinanciranje nakupa mednarodne znanstvene literature v letu 2019.

O sklepu je glasovalo 12 članov, od tega jih je 12 glasovalo ZA. Sklep je sprejet.

za dr. Zdenko Petermanec,

predsednico KISUM

mag. Dunja Legat,

po pooblastilu

V vednost:

* članom KISUM